cyanic-selkie/wikianc huggingface dataset:
কৃষ্ণ
কুরুক্ষেত্র যুদ্ধ ও ভগবদ্গীতা
এছাড়াও কৃষ্ণ ধৃতরাষ্ট্রের জামাতা জয়দ্রথকে বধ করতে অর্জুনকে সহায়তা করেন। জয়দ্রথের কারণেই অর্জুনের পুত্র অভিমন্যু দ্রোণাচার্যের চক্রব্যূহে প্রবেশ করেও বেরিয়ে আসার উপায় অজ্ঞাত থাকায় কৌরবদের হাতে নির্মমভাবে নিহত হয়েছিলেন। কৃষ্ণ কৌরবদের সেনাপতি দ্রোণাচার্যের পতনও সম্পন্ন করেছিলেন। তিনি ভীমকে নির্দেশ দিয়েছিলেন অশ্বত্থামা নামক হাতিকে বধ করতে এবং তাৎপর্যপূর্ণভাবে দ্রোণাচার্যের পুত্রের নামও অশ্বত্থামা। এরপর কৃষ্ণের নির্দেশে যুধিষ্ঠির দ্রোণাচার্যকে গিয়ে চতুরতার সাথে বলেন যে অশ্বত্থামা নিহত হয়েছেন এবং তারপর খুব মৃদুস্বরে বলেন যে সেটি একটি হাতি। কিন্তু যেহেতু যুধিষ্ঠির কখনও মিথ্যাচার করতেন না তাই দ্রোণাচার্য তার প্রথম কথাটি শুনেই মানসিক ভাবে অত্যন্ত আহত হন ও অস্ত্র পরিত্যাগ করেন। এরপর কৃষ্ণের নির্দেশে ধৃষ্টদ্যুম্ন দ্রোণের শিরশ্ছেদ করেন।
কর্ণের সাথে অর্জুনের যুদ্ধের সময় কর্ণের রথের চাকা মাটিতে বসে যায়। তখন কর্ণ যুদ্ধে বিরত থেকে সেই চাকা মাটি থেকে ওঠানোর চেষ্টা করলে কৃষ্ণ অর্জুনকে স্মরণ করিয়ে দেন যে কৌরবেরা অভিমন্যুকে অন্যায়ভাবে হত্যা করে যুদ্ধের সমস্ত নিয়ম ভঙ্গ করেছে। তাই তিনি নিরস্ত্র কর্ণকে বধ করে অর্জুনকে সেই হত্যার প্রতিশোধ নিতে আদেশ করেন।
এরপর যুদ্ধের অন্তিম পর্বে কৌরবপ্রধান দুর্যোধন মাতা গান্ধারীর আশীর্বাদ গ্রহণ করতে যান যাতে তার শরীরের যে অঙ্গসমূহের উপর গান্ধারীর দৃষ্টি নিক্ষিপ্ত হবে তাই ইস্পাতকঠিন হয়ে উঠবে। তখন কৃষ্ণ ছলপূর্বক তার ঊরুদ্বয় কলাপাতা দিয়ে আচ্ছাদিত করে দেন। এর ফলে গান্ধারীর দৃষ্টি দুর্যোধনের সমস্ত অঙ্গের উপর পড়লেও ঊরুদ্বয় আবৃত থেকে যায়। এরপর যখন দুর্যোধনের সাথে ভীম গদাযুদ্ধে লিপ্ত হন তখন ভীমের আঘাত দুর্যোধনকে কোনভাবে আহত করতে ব্যর্থ হয়। তখন কৃষ্ণের ইঙ্গিতে ভীম ন্যায় গদাযুদ্ধের নিয়ম লঙ্ঘন করে দুর্যোধনের ঊরুতে আঘাত করেন ও তাকে বধ করেন। এইভাবে কৃষ্ণের অতুলনীয় ও অপ্রতিরোধ্য কৌশলের সাহায্যে পাণ্ডবেরা কুরুক্ষেত্র যুদ্ধ জয় করে। এছাড়াও কৃষ্ণ অর্জুনের পৌত্র পরীক্ষিতের প্রাণরক্ষা করেন, যাকে অশ্বত্থামা মাতৃগর্ভেই ব্রহ্মাস্ত্র নিক্ষেপ করে আঘাত করেছিলেন। পরবর্তীকালে পরীক্ষিতই পাণ্ডবদের উত্তরাধিকারী হন।
গার্হস্থ্য জীবন
thumb|বালি দ্বীপের শৈল্পিক রূপে কৃষ্ণ thumb|upright|মন্দিরের দেওয়ালে খোদাইকৃত রাধাকৃষ্ণের ভাস্কর্য এক মতে শ্রীকৃষ্ণের ১৬১০৮ জন স্ত্রী ছিলেন । যাদের মধ্যে বৈবাহিকসূত্রে প্রধান স্ত্রী ছিলেন আটজন (অষ্টভার্য) এবং বাকি ১৬১০০ জন ছিলেন নরকাসুরের অন্তঃপুর থেকে উদ্ধার হওয়া ধর্মাবতার কৃষ্ণে সমর্পিত ও তার অধিকারপ্রাপ্ত নারী । কিন্তু এদের প্রত্যেককে দেবী লক্ষ্মীর অবতার হিসেবে মনে করা হয়। প্রত্যেকের গর্ভেই শ্রীকৃষ্ণের দশটি পুত্র এবং একটি কন্যার জন্ম হয়েছিল।
শ্রুত, কবি, বৃষ, বীর, সুবাহু, ভদ্র, শান্তি, দর্শ, পূর্ণাংশ এবং সোমক হলেন কৃষ্ণ ও কালিন্দির পুত্র।
লক্ষণা নামক মহিষীর গর্ভে শ্রীকৃষ্ণের ঔরসজাত পুত্রেরা হলেন প্রঘোষ, গাত্রবান, সিংহ, বল, প্রবল, উর্ধগ, মহাশক্তি, সাহা, ওজ এবং অপরাজিত।
মিত্রবৃন্দা ও শ্রীকৃষ্ণের মিলনে যে দশ পুত্রের জন্ম হয়, তারা হলেন বৃক, হর্ষ, অনিল, গৃধ্র, বর্ধন, উন্নাদ, মহাংশ, পবন, বহ্নি এবং ক্ষুধী।
ভদ্রার গর্ভজাত শ্রীকৃষ্ণের পুত্রেরা হলেন সংগ্রামজিৎ, বৃহৎসেন, সুর, প্রহরণ, অরিজিৎ, জয়, সুভদ্র, বাম, আয়ুর ও সাত্যক।
বৈষ্ণব ধর্ম
thumb|[[মণিপুর|মণিপুরি শৈলীতে রাসলীলা]] কৃষ্ণের পূজা হল বৈষ্ণব ধর্মের একটি অঙ্গ। বৈষ্ণব ধর্ম অনুসারে দেবতা বিষ্ণুকে পরমেশ্বর জ্ঞান করা হয়ে থাকে এবং তার অন্যান্য অবতারসমূহ, তাদের পত্নী এবং তৎসম্বন্ধীয় গুরু ও সাধকদের প্রতিও গভীর শ্রদ্ধা জ্ঞাপন করা হয়। কৃষ্ণকে মূলত বিষ্ণুর পূর্ণাবতার হিসেবে গণ্য করা হয়। কিন্তু কৃষ্ণের সাথে বিষ্ণুর প্রকৃত সম্বন্ধ অত্যন্ত জটিল ও বৈচিত্রপূর্ণ হয়ে ওঠে যখন কখনও স্বয়ং কৃষ্ণকেই একমাত্র পরমেশ্বর রূপে আরাধনা করা হয়। বহু আরাধ্য দেবদেবী ও তাদের অবতারদের মধ্যে সুনির্দিষ্টভাবে কৃষ্ণের অবস্থান অত্যন্ত গুরুত্বপূর্ণ। কৃষ্ণ এবং বিষ্ণুকেই কেন্দ্র করে বৈষ্ণব ধর্মের ঐতিহ্য চলে এসেছে। অনেক ক্ষেত্রে হিন্দুধর্মের যে শাখায় স্বয়ং কৃষ্ণ প্রধান আরাধ্য রূপে বিবেচিত হন সেই শাখাকে "কার্ষ্ণ্য ধর্ম" এবং যে শাখায় কৃষ্ণকে শুধুমাত্র বিষ্ণুর অবতার রূপে চিহ্নিত করা হয় সেই শাখাকে "বৈষ্ণব ধর্ম" আখ্যায়িত করা হয়ে থাকে।
এশিয়ার বাইরে
১৯৬৫ সাল নাগাদ ভক্তিবেদান্ত স্বামী প্রভুপাদ (তার গুরু ভক্তিসিদ্ধান্ত সরস্বতী ঠাকুরের নির্দেশ অনুসারে) পশ্চিমবঙ্গে তার জন্মভূমি থেকে নিউ ইয়র্ক সিটিতে ভ্রমণ করার পর কৃষ্ণ-ভক্তি আন্দোলন ভারতের বাইরে ছড়িয়ে পড়ে । এক বছর পরে ১৯৬৬ সালে, অনেক অনুসারী অর্জনের পরে, তিনি কৃষ্ণ চেতনা জন্য আন্তর্জাতিক সোসাইটি (ইসকন) গঠন করতে সক্ষম হন, যা হরে কৃষ্ণ আন্দোলন নামে পরিচিত। এই আন্দোলনের উদ্দেশ্য ছিল ইংরেজিতে কৃষ্ণ সম্পর্কে লেখা এবং সাধক চৈতন্য মহাপ্রভুর শিক্ষা ছড়িয়ে দিয়ে পশ্চিমা বিশ্বের মানুষের সাথে গৌড়ীয় বৈষ্ণব দর্শন শেয়ার করা। হরে কৃষ্ণ মহা-মন্ত্রেরজপ হরি-নাম সংকীর্তন নামে সেখানে ব্যাপক পরিচিত লাভ করে ।
মহামন্ত্রটি বিটলস খ্যাত জর্জ হ্যারিসন এবং জন লেননের দৃষ্টি আকর্ষণ করেছিল, এবং হ্যারিসন লন্ডনের রাধা কৃষ্ণ মন্দিরের ভক্তদের দ্বারা মন্ত্রটির একটি ১৯৬৯ সালে রেকর্ডিং তৈরি করেছিলেন।  " হরে কৃষ্ণ মন্ত্র " শিরোনাম, গানটি যুক্তরাজ্য মিউজিক চার্টে শীর্ষ বিশ-এ পৌঁছেছিল এবং পশ্চিম জার্মানি এবং চেকোস্লোভাকিয়াতেও সফল হয়েছিল। উপনিষদের মন্ত্র এইভাবে ভক্তিবেদান্ত এবং ইসকনের ধারণাগুলিকে পশ্চিমে কৃষ্ণ সম্পর্কে জানতে সাহায্য করেছিল। ইসকন দক্ষিণ আফ্রিকায়সহ পশ্চিমে অনেক কৃষ্ণ মন্দির তৈরি করেছে ।
দক্ষিণ-পূর্ব এশিয়া
দক্ষিণ-পূর্ব এশিয়ার ইতিহাস এবং শিল্পে অনেক জায়গায় কৃষ্ণকে পাওয়া যায়। পাহাড়ি আগ্নেয়গিরির জাভা, ইন্দোনেশিয়ার প্রত্নতাত্ত্বিক স্থানগুলিতে তার শৈশব বা রাজা এবং অর্জুনের সঙ্গী হিসেবে পরিচিতি পাওয়া যায়। খ্রিস্টীয় ৯ম শতাব্দীর কৃষ্ণের সবচেয়ে বিস্তৃত মন্দির শিল্পগুলি যোগকার্তার কাছে প্রম্বানান হিন্দু মন্দির কমপ্লেক্সে "কৃষ্ণায়ণ পরিত্রাণ" একটি সিরিজে পাওয়া যায়। ১৪ শতকের মধ্যে কৃষ্ণ জাভানিজ সাংস্কৃতিক ও ধর্মতাত্ত্বিক ফ্যাব্রিকের অংশ ছিলেন, যেমনটি ইসলাম, বৌদ্ধ ধর্মের প্রতিস্থাপনের আগে পূর্ব জাভাতে হিন্দু দেবতা রামের সাথে ১৪ শতকের পেনাটারান রিলিফ দ্বারা প্রমাণিত হয়েছিল।
ভিয়েতনাম এবং কম্বোডিয়ার মধ্যযুগীয় শিল্পকলায় কৃষ্ণের অস্তিত্ব রয়েছে। প্রাচীনতম টিকে থাকা ভাস্কর্যগুলি ৬ষ্ঠ এবং ৭ম শতাব্দীর এবং এর মধ্যে বৈষ্ণব ধর্মের মূর্তিও রয়েছে। মেট্রোপলিটন মিউজিয়াম অফ আর্ট -এর দক্ষিণ-পূর্ব এশীয় শিল্পকলার কিউরেটর ও পরিচালক জন গাই-এর মতে, দানাং -এ ৬ষ্ঠ/৭ম শতাব্দীর ভিয়েতনামের কৃষ্ণ গোবর্ধন শিল্প, এবং ৭ম শতাব্দীর কম্বোডিয়া আঙ্কোর বোরেয়ের নম দা গুহায়, এই যুগের সবচেয়ে বেশি অনুশীলন লক্ষ্যণীয়।
থাইল্যান্ডে সূর্য ও বিষ্ণুর সাথে কৃষ্ণের মূর্তিও পাওয়া গেছে। উত্তর থাইল্যান্ডের ফেচাবুন অঞ্চলের সি থেপ এবং ক্লাংনাই সাইটে প্রচুর সংখ্যক ভাস্কর্য এবং আইকন পাওয়া গেছে। ফানান এবং ঝেনলা উভয় যুগের প্রত্নতাত্ত্বিক স্থান থেকে এগুলো প্রায় ৭ম ও ৮ম শতাব্দীর।
হিন্দুধর্মের বাইরে
জৈন ধর্ম
কৃষ্ণ কাহিনীর আংশিক এবং পুরানো সংস্করণ জৈন সাহিত্যে পাওয়া যায়, যেমন স্বেতাম্বর আগম ঐতিহ্যের অন্তগাতা দাসাওতে । অন্যান্য জৈন গ্রন্থে, কৃষ্ণকে বাইশতম তীর্থঙ্কর নেমিনাথের মামাতো ভাই বলে উল্লেখ করা হয়েছে। জৈন গ্রন্থগুলি বলে যে নেমিনাথ কৃষ্ণকে সমস্ত জ্ঞান শিখিয়েছিলেন যা তিনি পরে ভগবদ্গীতায় অর্জুনকে দিয়েছিলেন। জৈনধর্মের উপর প্রকাশনার জন্য পরিচিত ধর্মের অধ্যাপক জেফরি ডি. লং -এর মতে, কৃষ্ণ এবং নেমিনাথের মধ্যে এই সংযোগটি জৈনদের জন্য একটি আধ্যাত্মিকভাবে গুরুত্বপূর্ণ পাঠ্য হিসাবে ভগবদ্গীতাকে গ্রহণ, পাঠ এবং উদ্ধৃত করার একটি ঐতিহাসিক কারণ, কৃষ্ণ সম্পর্কিত উৎসব এবং আধ্যাত্মিক কার্যকলাপ হিন্দুদের সাথে মিশে যায়।
গ্রন্থপঞ্জি
__নির্ঘণ্ট__
রাজশাহী জুট মিলস লিমিটেড
রাজশাহী জুট মিলস লিমিটেড বাংলাদেশের রাজশাহী জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে ঢাকা অঞ্চলের অধীনে থাকা ৭টি প্রতিষ্ঠানের মধ্যে অন্যতম প্রধান পাটকল।
অবস্থান
বাংলাদেশের পশ্চিমাঞ্চলের রাজশাহী বিভাগের রাজশাহী জেলার পবা উপজেলার শ্যামপুর এই শিল্প প্রতিষ্ঠানটি অবস্থিত।
ইতিহাস
এই শিল্প প্রতিষ্ঠানটি ১৯৬৯ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।
অবকাঠামো
এই বৃহদায়তন শিল্প-কমপ্লেক্সটি ৪৯.০২ একর জায়গা জুড়ে অবস্থিত।
কর্মরত শ্রমিক ও ব্যবস্থাপনা
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে প্রায় দেড় হাজার জন কর্মী নিয়োজিত রয়েছে।
উৎপাদন ক্ষমতা
এই মিলে রয়েছে ১৩৫ হেসিয়ান ও ১৩১ সেকিং লুম এবং গড়ে এর মাসিক উৎপাদন ক্ষমতা ১৭০ মেট্রিক টন হেসিয়ান ও ৪৭১ মেট্রিক টন সেকিং লুম।
বাণিজ্য
বর্তমানে প্রতিমাসে এই প্রতিষ্ঠানটিতে ৭০ হতে ৮০ লক্ষ টাকা লোকসান হয়।
অজয় মুখোপাধ্যায়
অজয়কুমার মুখোপাধ্যায় (১৫ এপ্রিল ১৯০১ — ২৭ মে ১৯৮৬) ছিলেন ভারতীয় বাঙালি স্বাধীনতা সংগ্রামী তথা পশ্চিমবঙ্গের চতুর্থ মুখ্যমন্ত্রী।
স্বাধীনতা আন্দোলন
প্রেসিডেন্সি কলেজে পড়াকালীন অসহযোগ আন্দোলনে যোগদান করে পড়া ছেড়ে দেন অজয় মুখোপাধ্যায়। জীবনের দীর্ঘ সময় জেলে বা অন্তরীন অবস্থায় কাটে। ১৯৪২ এ তার তৈরী বিদ্যুৎবাহিনী তাম্রলিপ্ত জাতীয় সরকার গঠনে ভূমিকা রেখেছিল। ব্রিটিশ সরকারকে যথেষ্ট বেগ পেতে হয় বিদ্যুৎ বাহিনী দমন করতে।
রাজনীতি
১৯৬৩ সালে প্রথম বিধানসভা সদস্য ও সেচমন্ত্রী হন তিনি। মন্ত্রীত্ব ত্যাগ করে কংগ্রেস সংগঠন গড়ে তোলার কাজে আত্মনিয়োগ করেছিলেন। ১৯৬৪ সালে প্রদেশ কংগ্রেস সভাপতি হন। জাতীয় কংগ্রেসের সঙ্গে যুক্ত থাকলেও পরে কংগ্রেস ত্যাগ করে বাংলা কংগ্রেস গঠন করেন নলিনাক্ষ সান্যাল এর সংগে এবং সিপিআই(এম)-এর সহযোগিতায় দুইবার যুক্তফ্রন্ট সরকার পরিচালনা করেন। ১৫ মার্চ, ১৯৬৭ থেকে ২ নভেম্বর, ১৯৬৭ ও ২৫ ফেব্রুয়ারি, ১৯৬৯ থেকে ১৯ মার্চ, ১৯৭০ পর্যন্ত তিনি যুক্তফ্রন্টের মুখ্যমন্ত্রী পদে আসীন ছিলেন। ১৯৭৭ সালে তাকে ভারতের দ্বিতীয় সর্বোচ্চ অসামরিক সম্মান পদ্মবিভূষণ প্রদান করা হয়।
মৃত্যু
শেষ জীবনে রাজনীতি থেকে নিজেকে সরিয়ে নেন তিনি। অকৃতদার ছিলেন। সর্বজনশ্রদ্ধেয় এবং সৎ রাজনীতিবিদ হিসেবে বাংলার রাজনীতিতে আজো উদাহরণস্বরূপ হয়ে আছেন। লোকচক্ষুর অন্তরালে এবং নিতান্তই অবহেলায় মারা যান প্রাক্তন মুখ্যমন্ত্রী অজয় মুখোপাধ্যায়। ২৭ মে, ১৯৮৬ খ্রিষ্টাব্দে।
১৭তম আইফা পুরস্কার
২০১৬ সালের ২৬শে মে মনোনয়ন ঘোষণা করা হয়। বাজীরাও মাস্তানী সর্বাধিক ১৮টি মনোনয়ন লাভ করে। বজরঙ্গি ভাইজান ৮টি বিভাগে, পিকু ৭টি বিভাগে এবং তনু ওয়েডস মনু: রিটার্নস ৬টি বিভাগে মনোনয়ন লাভ করে।
বাজীরাও মাস্তানী শ্রেষ্ঠ পরিচালক (সঞ্জয় লীলা ভন্সালী), শ্রেষ্ঠ অভিনেতা (রণবীর সিং) এবং শ্রেষ্ঠ পার্শ্ব অভিনেত্রী (প্রিয়াঙ্কা চোপড়া)-সহ ১৩টি পুরস্কার অর্জন করে। বজরঙ্গি ভাইজান শ্রেষ্ঠ চলচ্চিত্র-সহ দুটি পুরস্কার লাভ করে।
দীপিকা পাড়ুকোন বাজীরাও মাস্তানী এবং পিকু চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে দ্বৈত মনোনয়ন লাভ করেন, এবং দ্বিতীয় চলচ্চিত্রের জন্য পুরস্কার অর্জন করেন।
কপিলাসা বন্যজীবন অভয়ারণ্য
কপিলাসা বন্যজীবন অভয়ারণ্য বা কপিল্যাশ বন্যজীবন অভয়ারণ্য ভারতের ওড়িশা রাজ্যের ধেনকানাল জেলায় অবস্থিত। এটি   ছোট নাগপুর মালভূমি অঞ্চলে। এটি একটি  পূর্ব পার্বত্য অঞ্চলের আর্দ্র পর্ণমোচী অরণ্য ইকোরিজিওন হিসেবে শ্রেণীবদ্ধ করা হয়।
সম্পর্কিত
বন্যপ্রাণী অভয়ারণ্য হিসেবে স্বিকৃতি পেয়েছে।  এটিকে পরিবেশ, বন ও জলবায়ু পরিবর্তন মন্ত্রণালয়  খসড়া গেজেটের মাধ্যমে ইকো-সংবেদনশীল অঞ্চল (ইএসজেড) হিসাবে ঘোষণা করেছে। অভয়ারণ্যের বর্ধিত ইএসজেড অঞ্চলটি এখন  । ইএসজেড অঞ্চলটি মোট সংলগ্ন ৩৬ টি গ্রামকে প্রভাবিত করে।
পর্যটন
রাজ্যের প্রাকৃতিক সম্পদের বিকাশের বিস্তৃত পরিকল্পনার অংশ হিসাবে ওড়িশা সরকার কপিলাসাকে ২০১৬ সালে একটি পর্যটন কেন্দ্র হিসাবে গড়ে তোলার আগ্রহ প্রকাশ করেছিল।
ইকোট্যুরিজম
ইকো-কটেজ এবং নৌকা বাইচ সুবিধাটি ইকোটুরিজম ড্রাইভের অংশ হিসাবে প্রথম চালু করা হবে ২০১৬ সালে সাধারণ বন সংরক্ষক অনুসারে।
কটক জেলা বা ঢেঙ্কানাল জেলা থেকে ভূপৃষ্ঠের পরিবহণের মাধ্যমে বন সংরক্ষণের ব্যবস্থা করা যায়। এই শহর থেকে রেলপথ ও সড়ক পরিবহন যোগাযোগের সুবিধার কারণে ঢেঙ্কানাল শহর থেকে অভয়ারণ্যটি অ্যাক্সেস করা সহজ।
উদ্ভিদ ও প্রাণীজগত
শাল, এই অভয়ারণ্যে গাছের প্রভাবশালী প্রজাতি। অন্যান্য উল্লেখযোগ্য উদ্ভিদকুল অন্তর্ভুক্ত আমলা, আসান, বেল, Bija, Dhaura, গামারি, Jamu, Kadamba, কাঞ্চন, Kangara, করচ, Kasi, এইডা, Kurum, কুসুম, মহুয়া, আম, মুন্দি, Phasi, Sidha, শিমুল এবং সেগুন কাঠ ।
অভয়ারণ্যের মূল অঞ্চলটিতে লামিয়াসির চিহ্ন পাওয়া গেছে।
ইব্রাহিম কায়পাক্কায়া
ইব্রাহিম কায়পাক্কায়া (১৯৪৯ – ১৮ মে, ১৯৭৩) ছিলেন তুরস্কের সাম্যবাদী আন্দোলনের একজন প্রধান নেতা। তিনি তুরস্কের কমিউনিস্ট পার্টি/মার্কসবাদী-লেনিনবাদীর প্রতিষ্ঠাতা ছিলেন।
১৯৭৩ সালের ২৪ শে জানুয়ারী তুরষ্কের তুন্সেলি পর্বতমালায় মিলিটারিরা এই বিপ্লবি এবং তার কমরেডদের অতর্কিত আক্রমণ করে বসে। তিনি খুব মারাত্নক আঘাত প্রাপ্ত হন এবং কাছের কমরেড আলি হায়দারকে চোখের সামনে মৃত্যুবরণ করতে দেখেন। তাকে মিলিটারি ফেলে রেখে যায় ঐ দুর্গম জায়গায় আসন্ন মৃত্যু আচ করতে পেরে। কিন্তু না, তিনি মৃত্যুর কাছে এভাবে হারতে পারেননা, শীতের তীব্রতা ও দুর্যোগ বৃদ্ধি পেলে তিনি একটি গুহায় আশ্রয় নেন এবং সেখানে ৫ দিন অতিবাহিত করেন, শেষে কোনওমতে ওখান থেকে নিকটস্ত এক গ্রামে এসে এক স্কুল শিক্ষকের কাছে আশ্রয়প্রার্থনা করলে ঐ শিক্ষক তাকে আশ্রয় দেন, কিন্তু একটি রুমে তালাবদ্ধ করে রেখে টার্কিশ মিলিটারিকে খবর দেয় এবং তারা এসে তাকে ধরে নিয়ে যায়।
তাকে ৪ মাস তুরষ্কের কুখ্যাত দিয়ারবাকির কারাগারে অবর্ণনীয় অত্যাচার ভোগ করতে হয়। একবার তাকে খালি পায়ে বরফের উপর দিয়ে ৫০কিমি হাটতে বাধ্য করা হয়েছিল এবং সেই সাথে আরও দু'সপ্তাহ কঠিন শাস্তির মধ্য দিয়ে যেতে হয়েছিল, অবশেষে শাস্তিভোগরত অবস্থায় মৃত্যুর দ্বারে পৌঁছালে মিলিটারি সদস্য তার মাথায় বন্দুক ঠেকিয়ে গুলি করে মারে। সেদিন ছিল ১৮ই মে, ১৯৭৩ সাল, আর এই মহান কমিউনিস্ট নেতার বয়স হয়েছিল কেবলই ২৪।
বিশ্ব স্কাউট সংস্থা
১৯২০ সালে, অলিম্পিয়ায় অনুষ্ঠিত প্ৰথম বিশ্ব স্কাউট জাম্বুরিতে বিভিন্ন দেশের স্কাউট আন্দোলনের মধ্যে সংযোগ ও সমন্বয় করার উদ্দেশ্যে বিশ্ব স্কাউট সংস্থা গঠিত হয়। এটি একটি আন্তর্জাতিক সংগঠন। এই বিশ্ব স্কাউট সংস্থার প্ৰধান কার্যালয়টি সুইজারল্যান্ডের জেনেভায় অবস্থিত।
যুদ্ধে থাকাকালে বি.পি রচিত ‘এইডস টু স্কাউটিং’ বইয়ে দেখিয়েছিলেন চরবৃত্তি অবলম্বন করে কীভাবে কাজ হাসিল করে নিরাপদে ফিরে আসা যায়। স্কাউট শব্দের অর্থ চর, গুপ্তচর। ১৯০৭ সালে তিনি প্রথম স্কাউট ক্যাম্প স্থাপন করেন ব্রাউন সি দ্বীপে। ১৯০৮ সালে স্কাউটদের জন্য রচনা করেন ‘স্কাউটিং ফর বয়েজ’ বইটি এবং ওই বছরই আনুষ্ঠানিকভাবে বয় স্কাউটের প্রতিষ্ঠা করেন। ব্যাডেন পাওয়েলের ছোট বোন অ্যাপনেস ব্যাডেন পাওয়েল বড় ভাইয়ের সহযোগিতায় ১৯১০ সালে বয় স্কাউটের অনুরুপ মেয়েদের জন্য একটি সংগঠন গার্লস গাইড মুভমেন্ট গড়ে তোলেন। ইতোমধ্যে ব্যাডেন পাওয়েল ব্রিটিশ রাজকীয় বাহিনীর লেফটেন্যান্ট জেনারেল হয়েছেন। অতঃপর তিনি রাজা সপ্তম এডওয়ার্ডেরপরামর্শক্রমে চাকরি ছেড়ে পুরোপুরি স্কউট আন্দোলনে আত্মনিয়োগ করেন। ১৯১৬ সালে ১২ বছর পর্যন্ত বয়সের ছেলেমেয়েদের নিয়ে স্কাউটের নতুন শাখা ‘কাব স্কউট’ তৈরি করলেন । ‘কাব’ শব্দের অর্থ সিংহ শাবক। ব্যাডেন পাওয়েল কাবদের জন্য ‘উলফ কাবস হ্যান্ড বুক’ নামে একটি মূল্যবান বই রচনা করেন। এরপর তরুণদের জন্য গঠন করলেন ‘রোভার স্কাউট’ এবং তরুণীদের জন্য ‘রেঞ্জারিং’। মূলত কাব, স্কউট, রোভার, রেঞ্জার, গাইড একউ সংগঠন- শুধু ভিন্ন বয়সী ছেলেমেয়েদের জন্য ভিন্ন নাম। ১৯২০ সালে অলিম্পিয়াতে সারা বিশ্বের স্কাউট ও গাইডদের নিয়ে আন্তর্জাতিক সমাবেশ বা জাম্বুরী অনুষ্ঠিত হয়। এছাড়া বিশ্ব স্কাউটস এর ৬ টি রিজিওন বা অঞ্চল আছে।
অঞ্চল সদর দপ্তর
১.এশিয়া প্যাসেফিক-ফিলিপাইন-ম্যানিলা ২.ইউরোপ অঞ্চল -সুইজারল্যান্ড-জেনেভা ৩.আফ্রিকা অঞ্চল -কেনিয়া-নাইরোবি ৪.ইন্টার আমেরিকা-চিলি-সান্টিয়াগো ৫.আরব অঞ্চল - মিশর- কায়রো ৬.ইউরেশিয়া অঞ্চল-ইউক্রেন-ইয়ালতাগুজরাফ
বিশ্ব স্কাউট কনফারেন্স
স্কাউট আন্দোলনের সদস্যভুক্ত দেশসমূহের জাতীয় স্কাউট সংগঠনের নির্বাচিত ৬ সদস্যের সমন্বয়ে গঠিত কনফারেন্স কে বিশ্ব স্কাউট কনফারেন্স বলে। বিশ্ব স্কাউট কনফারেন্স এর কাজ কাজ হচ্ছে বিশ্ব স্কাউট সংস্থার নীতি নির্ধারণ এবং প্রোগ্রাম প্রণয়ন করা।
বিশ্ব স্কাউট কমিটি
বিশ্ব স্কাউট কমিটি হলো বিশ্ব সংস্থার নির্বাহী অংশ। বিশ্ব স্কাউট কনফারেন্স এর গৃহীত সিদ্ধান্ত সমূহ বাস্তবায়নের জন্য গঠিত কমিটিকে বিশ্ব স্কাউট কমিটি বলে। এর সদস্য সংখ্যা ১৪ জন। একজন সেক্রেটারি, একজন ট্রেজারার এবং ১২ জন সদস্য নির্বাচনের মাধ্যমে কমিটি গঠিত হয়। এর মেয়াদ ৬ বছর।
তথ্যসূত্ৰ
পারদিশতা ব্যাজ
৬০নং ওয়ার্ড, ঢাকা দক্ষিণ সিটি কর্পোরেশন
৬০নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-১০ এর অন্তর্গত। এটি পূর্বে দনিয়া ইউনিয়নের অংশ ছিল, ২০১৭ সালে ঢাকা দক্ষিণ সিটি কর্পোরশনের অন্তর্ভুক্ত করা হয়। ওয়ার্ড নং ৬০ ঢাকা মহানগরের কদমতলী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৫ আসনের অন্তর্গত। এ ওয়ার্ডের বর্তমান কাউন্সিলর হলেন আনোয়ার হোসেন মজুমদার।
বিবরণ
ওয়ার্ড নং ৬০ ঢাকা মহানগরের নুরপুর-১, নুরপুর-২, দনিয়া, পাটেরবাগ, মুক্তধারা, ইসলামবাগ (রসুলবাগ, রহমতবাগ, শাহজালালবাগ), পলাশপুর, জনতাবাগ, স্মৃতিধারা, দক্ষিণ রায়েরবাগ, মেরাজনগর (দনিয়ার অংশ), মদিনাবাগ ও দক্ষিণ জনতাবাগ এলাকা নিয়ে গঠিত।
ইতিহাস
২০১৭ সালের পূর্বে এটি দনিয়া ইউনিয়নের ২, ৫, ৬ নং ওয়ার্ড ছিল। ২০১৭ সালে ঢাকা দক্ষিণ সিটি কর্পোরেশনের সীমানা বর্ধিত করলে এটি ৬০ নং ওয়ার্ড হিসেবে আত্মপ্রকাশ করে।
নিকারাগুয়ায় বৌদ্ধধর্ম
নিকারাগুয়ায় বৌদ্ধধর্ম ১৯ শতকের শেষের দিক থেকে, বৌদ্ধ জনসংখ্যা, প্রধানত চীন থেকে অভিবাসনের পরে বিদ্যমান। যদিও উৎসগুলি সহজলভ্য নয়, তবুও নিকারাগুয়ায় বৌদ্ধরা মোট জনসংখ্যার ১% গঠন করে বলে মনে করা হয়।
ইতিহাস
১৯ শতকের শেষের দিকে বৌদ্ধধর্ম নিকারাগুয়ায় আনা হয়েছিল যখন চীনারা আসতে শুরু করেছিল, যার বেশিরভাগই গুয়াংডং (广东) প্রদেশ থেকে এসেছিল।
জর্জ ইউলিট
জর্জ ইউলিট (George Ulyett; জন্ম: ২১ অক্টোবর, ১৮৫১ - মৃত্যু: ১৮ জুন, ১৮৯৮) শেফিল্ডের পিটসমুর এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডারের ভূমিকায় অবতীর্ণ হতেন। বিশেষতঃ অত্যন্ত আক্রমণাত্মক ভঙ্গীমায় ব্যাটিংয়ে নামতেন। ঘরোয়া ক্রিকেটে ইয়র্কশায়ারের প্রতিনিধিত্ব করেন তিনি। ‘হ্যাপি জ্যাক’ নামে খ্যাত ইউলিট তার সুন্দর আচরণের জন্য স্মরণীয় হয়ে রয়েছেন। এছাড়াও, ১৮৮২-৮৩ ও ১৮৮৩-৮৪ ফুটবল মৌসুমে শেফিল্ড ওয়েনসডে’র পক্ষে গোলরক্ষক হিসেবে অংশগ্রহণ করছেন।
প্রারম্ভিক জীবন
ষোল বছর বয়সে ১৮৭১ থেকে ১৮৭৩ সময়কালে স্থানীয় পিটসমুর ক্লাবে পেশাদারী পর্যায়ে যোগ দেন। ১৮৭৩ সালে ব্রামল লেনে ইয়র্কশায়ারের সদস্যরূপে আত্মপ্রকাশ ঘটান ও সাসেক্সের বিপক্ষে অংশ নেন। পরবর্তী বিশ বছর দলের মূল্যবান সদস্যরূপে থাকেন। এ সময়ে দশ মৌসুমে সহস্রাধিক রান ও তিন মৌসুমে পঞ্চাশোর্ধ্ব উইকেট পান। ১৮৮৩ সালে স্মরণীয় ব্যাটিং নৈপুণ্য প্রদর্শন করেন। ঐ মৌসুমে তিনি শীর্ষস্থান থেকে মাত্র ১১ রান কমে ১,৫৬২ রান তোলেন। এ রান করাকালে তিনি কোন সেঞ্চুরিরও সন্ধান পাননি। পরবর্তীতে ১৯৩৫ সালে চার্লস হ্যারিস ও ১৯৬৫ সালে ডেভিড গ্রীন - এ দুই ব্যাটসম্যানও কোন সেঞ্চুরি ছাড়াই হার্ড হিটিং ব্যাটসম্যানের মর্যাদা পান ও তার এ অনন্য রেকর্ডে ভাগ বসান।
১৮৭৮ সালে সারের বিপক্ষে নিজস্ব সেরা বোলিং পরিসংখ্যান ৭/৩০ গড়েন। এছাড়াও, ১৮৮৭ সালে ডার্বিশায়ারের বিপক্ষে সর্বোচ্চ অপরাজিত ১৯৯* রান তোলেন তিনি।
অস্ট্রেলিয়া সফর
১৮৭৬-৭৭ মৌসুমে জেমস লিলিহোয়াইট জুনিয়র একাদশের অস্ট্রেলিয়া সফরে অন্যতম সদস্য ছিলেন তিনি। নিউ সাউথ ওয়েলস পঞ্চদশের কাছে শুরুতেই পরাজিত হলে স্থানীয় সংবাদমাধ্যমে ঘোষণা করা হয় যে, ‘প্রথমবারের মতো দূর্বলতম দলকে উপনিবেশগুলোয় দীর্ঘতম পথ পাড়ি দিতে হবে। ইংল্যান্ডের প্রথিতযশা বোলার শয়ের স্বভাববিরুদ্ধ বোলিংও এরজন্য দায়ী। ইউলিট, এমেট ও হিলের ন্যায় সেরা ফাস্ট বোলার থাকলেও আমরা সকলেই বলতে পারি হয় তাঁরা তাঁদের সেরা অবস্থানে নেই অথবা ব্রিটিশ বোলিংয়ের ধার কমে গেছে।’ তবে অল্প কিছুদিন পরই নিউ সাউথ ওয়েলস একাদশের বিপক্ষে ইউলিট দর্শনীয় ৯৪ রান তোলেন। ঐ খেলায় তার দল জয় পায়।
ইতিহাসের প্রথম টেস্টে অংশগ্রহণ
টেস্ট ক্রিকেটের ইতিহাসের প্রথম টেস্টে অংশগ্রহণ করার বিরল সুযোগ পান। ঐ সফরে এমসিজিতে স্বাগতিক অস্ট্রেলিয়ার বিপক্ষে খেলাটি অনুষ্ঠিত হয়। জেমস সাউদার্টনের বলে বিলি মিডউইন্টারের দর্শনীয় ক্যাচ নেন তিনি। প্রথম ইনিংসে ব্যাট হাতে তেমন সফলতা পাননি। ন্যাট টমসনের বলে আউট হন। দ্বিতীয় ইনিংসে জন সেলবি’র সাথে উইকেটে প্রায় ৪৫ মিনিট সময় কাটান। কিন্তু টম কেন্ডলের বলে ৩৯ রান নিয়ে তিনি আউট হলে ইংল্যান্ডের প্রতিরক্ষাব্যূহও নড়বড়ে হয়ে উঠে। ঐ খেলায় ইংল্যান্ড ৪৫ রানে হেরে যায়। বল হাতে নিয়ে দ্বিতীয় ইনিংসে ৩/৩৯ পান। প্রথম ইনিংসে ১৬৫ রান সংগ্রহকারী চার্লস ব্যানারম্যান মাত্র নয় বল মোকাবেলা করে তার প্রথম শিকারে পরিণত হন।
মেলবোর্নের দ্বিতীয় খেলায় ইউলিট সত্যিকারের ব্যাটসম্যানরূপে হাজির হন তিনি। ৫২ ও ৬৩ রান তুলে ইংল্যান্ডকে চার উইকেটের জয় দেখান। ২ এপ্রিল, ১৮৭৭ তারিখে ঐ টেস্টের দ্বিতীয় দিনে ৭২/৪ অবস্থায় এ গ্রীনউডের সাথে যোগ দেন। ঐ সময়ে তার এ সংগ্রহটি দ্বিতীয় সর্বোচ্চ ব্যক্তিগত সংগ্রহ ছিল। এরপর থেকেই তিনি ইংল্যান্ডের টেস্ট দলে নিয়মিত খেলতেন। ব্যাটিং ও বোলিংয়ের পাশাপাশি দর্শনীয় ফিল্ডিংও করতেন তিনি।
তার দীর্ঘ খেলোয়াড়ী জীবনে সর্বমোট ২৫ টেস্টে অংশ নেন। উদ্বোধনী টেস্ট থেকে শুরু করে বেশ বিরতি দিয়ে টেস্টগুলো অনুষ্ঠিত হতো। ১৮৮১-৮২ মৌসুমে মেলবোর্নে তিনি তার একমাত্র শতক হাঁকান। ড্র হওয়া ঐ টেস্টে তিনি ১৪৯ রান তোলেন।
১৮৮৪ সালে লর্ডসের দ্বিতীয় ইনিংসে তৎকালীন সময়ে ৪ বলের সমন্বয়ে গড়া ওভারের খেলায় তার বোলিং পরিসংখ্যান ছিল ৩৯.১-২৩-৩৬-৭। এরফলে অস্ট্রেলিয়ার সংগ্রহ ৬০/১ থেকে ১৪৫-এ গুড়িয়ে যায়। খেলায় ইংল্যান্ড দল ইনিংসের ব্যবধানে জয়ী হয়েছিল।
অবসর
আন্তর্জাতিক ক্রীড়াঙ্গন থেকে ইউলিটের বিদায় বেশ বিতর্কের জন্ম দেয়। ১৮৯০ সালে লর্ডসে ইংল্যান্ডের প্রথম ইনিংসে সংগৃহীত ১৭৩-এর মধ্যে তার সংগ্রহ ছিল ৭৪। ২০/৪ থাকাবস্থায় মরিস রিডকে সাথে নিয়ে মূল্যবান ৭২ রানের জুটি গড়েন। তাস্বত্ত্বেও তিন সপ্তাহ পর ওভাল টেস্টে অংশগ্রহণের প্রাক্কালে ইয়র্কশায়ার কর্তৃপক্ষ তাকে ছাড়পত্র দেয়নি। ব্রাডফোর্ডে মিডলসেক্সের বিপক্ষে তাকে খেলাতে বাধ্য করালেও তিনি মাত্র ১১ রান তোলেন ও কোন বোলিং করেননি।
আরও কয়েক বছর পর ইয়র্কশায়ারের পক্ষে খেললেও তার বোলিংয়ের ধার ক্রমশঃই কমতে থাকে ও ১৮৯১ সালের পর কোন উইকেটের সন্ধান পাননি। তার শেষ ১৮ শতক আসে মিডলসেক্সের বিপক্ষে। তবে, আগস্ট, ১৮৯৩ সালে ব্রামল লেনে প্রথম-শ্রেণীর শেষ খেলায় তার বিদায় সুখকর ছিল না। তিনি মাত্র নয় রান তোলেন।
দেহাবসান
খেলা থেকে অবসর নেয়ার পর তার স্বাস্থ্যের ক্রমাবনতি হতে থাকে। পাঁচ বছর পর ৪৬ বছর বয়সে পিটসমুরে তার দেহাবসান ঘটে শেফিল্ডে ইয়র্কশায়ারের খেলায় উপস্থিত থাকাকালে নিউমোনিয়ায় আক্রান্ত হন তিনি। শবানুষ্ঠানে চার সহস্রাধিক লোকের উপস্থিতি তার জনপ্রিয়তার কথা জানান দেয়।
ভারতের বায়োস্ফিয়ার রিজার্ভ
ভারত সরকার ১৮টি বায়োস্ফিয়ার রিজার্ভ স্থাপন করেছে। সুরক্ষা শুধুমাত্র সংরক্ষিত অঞ্চলের উদ্ভিদ ও প্রাণীকুলকেই নয়, এই অঞ্চলগুলিতে বসবাসকারী মানব সম্প্রদায় এবং তাদের জীবনযাত্রার জন্যও দেওয়া হয়।
বিশ্ব নেটওয়ার্ক
আঠারোটি বায়োস্ফিয়ার রিজার্ভের মধ্যে ১২ টি ইউনেস্কো ম্যান অ্যান্ড দ্য বায়োস্ফিয়ার (এমএবি) প্রোগ্রাম তালিকার উপর ভিত্তি করে ওয়ার্ল্ড নেটওয়ার্ক অফ বায়োস্ফিয়ার রিজার্ভের একটি অংশ।
খাজা নিজাম উদ্দিন ভূঁইয়া
শহীদ খাজা নিজামউদ্দিন ভূঁইয়া (জন্ম: ১৯ ফেব্রুয়ারি, ১৯৪৯ - মৃত্যু: ৪ সেপ্টেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। ১৯৭১ সালে মুক্তিযুদ্ধের সময় তিনি কর্মরত ছিলেন হোটেল ইন্টারকন্টিনেন্টালে কন্ট্রোলার অব অ্যাকাউন্টস পদে। বাংলাদেশ সরকার ১৯৭৩ সালের ১৫ ডিসেম্বর প্রণীত এক গেজেটে খাজা নিজামউদ্দিন ভূঁইয়াকে বীর উত্তম উপাধি দেয়। সেই তালিকায় তার স্মারক নম্বর ১৪। এই হিসেবে তিনিই মুক্তিযুদ্ধের সর্বোচ্চ বেসামরিক ব্যক্তিত্ব। এছাড়া তিনিই একমাত্র বেসামরিক শহীদ মুক্তিযোদ্ধা, যিনি ‘মরণোত্তর বীর উত্তম’ উপাধি পান। ঢাকা বিশ্ববিদ্যালয় কর্তৃপক্ষ এক অনুষ্ঠানের মাধ্যমে তার ভাইদের কাছে তার স্নাতক ও স্নাতকোত্তর পরীক্ষার সনদ হস্তান্তর করেছে। স্বাধীনতা ও মুক্তিযুদ্ধে অবদানের জন্য তিনি ২০২৩ সালে স্বাধীনতা পুরস্কারে ভূষিত হন।
জন্ম ও শিক্ষাজীবন
খাজা নিজামউদ্দিন ভূঁইয়ার জন্ম ১৯৪৯ সালের ১৯ ফেব্রুয়ারি কুমিল্লা জেলার ব্রাহ্মণপাড়ার মালাপাড়া গ্রামে। তার বাবার নাম আব্দুল লতিফ ভূঁইয়া এবং মায়ের নাম তাবেন্দা আক্তার। ছয় ভাই এবং তিন বোনের মধ্যে নিজাম ছিলেন দ্বিতীয়। তিনি অবিবাহিত ছিলেন। তিনি কবি হিসেবে পরিচিত ছিলেন।তার বাবা সরকারি কর্মকর্তা হওয়ায় নিজামউদ্দিন ভূঁইয়ার প্রাথমিক ও মাধ্যমিক শিক্ষা পর্ব দেশের বিভিন্ন জেলায় সম্পন্ন হয়। পড়াশোনার পাশাপাশি তিনি ভালো কবিতা লিখতেন, ভালো গানও করতেন। সেই সঙ্গে গিটার বাদনেও তিনি ছিলেন সিদ্ধহস্ত। রবীন্দ্রসঙ্গীত বিশুদ্ধভাবে গাইতে পারার কারণে তার বেশ পরিচিতি ছিল। সুস্বাস্থ্যের অধিকারী নিজামউদ্দিন খেলাধুলায়ও ছিলেন সমান পারদর্শী। ১৯৬৪ সালে নিজামউদ্দিন চট্টগ্রামের জেএম সেনস ইনস্টিটিউট থেকে এসএসসি, ১৯৬৬ সালে এইচএসসি, ১৯৬৯ সালে ঢাকা বিশ্ববিদ্যালয়ের ব্যবস্থাপনা বিভাগ থেকে স্নাতক পাস এবং ১৯৭০ সালে স্নাতকোত্তর পরীক্ষা দেন। এরপর ১৯৭১ সালে পড়াশুনা করছিলেন ঢাকা বিশ্ববিদ্যালয়ের ইন্সটিটিউট অব বিজনেস অ্যাডমিনিস্ট্রেশন (আইবিএ)-তে। মাস্টার অব বিজনেস অ্যাডমিনিস্ট্রেশনে (এমবিএ) পড়ার সময় তিনি মুক্তিযুদ্ধে ঝাঁপিয়ে পড়েন।
কর্মজীবন
ঢাকা বিশ্ববিদ্যালয় থেকে ১৯৭১ সালে পড়াশোনা শেষ করে ঢাকার হোটেল ইন্টারকন্টিনেন্টালে কন্ট্রোলার অব অ্যাকাউন্টস পদে কর্মরত ছিলেন। মুক্তিযুদ্ধ শুরু হলে ১৯ এপ্রিল ঢাকা থেকে পালিয়ে নিজ এলাকা হয়ে ভারত যান।
মুক্তিযুদ্ধে অংশগ্রহণ
ভারতে অস্ত্র বিষয়ক প্রশিক্ষণ নিয়ে খাজা নিজামউদ্দিন ভূঁইয়া সিলেটের কানাইঘাট, মস্তানগঞ্জ, ভরামইদ, নক্তিপাড়া ও মণিপুর বাজারে পাকিস্তানি সেনাবাহিনীর বিরুদ্ধে যুদ্ধ করেন। ১৯৭১ সালের এপ্রিল-মে মাসের প্রথম ১০ দিন প্রশিক্ষণ নেন বিএসএফের কাছে এবং পরের এক মাস ভারতীয় সেনাবাহিনী র কাছে। প্রশিক্ষণ শেষে তিনি সিলেট অঞ্চলের ৪ নম্বর সেক্টরের সাব-সেক্টর জালালপুরের যুদ্ধ পরিচালনার জন্য ‘সাব-সেক্টর সেকেন্ড-ইন-কমান্ড’ হিসেবে দায়িত্বপ্রাপ্ত হন। পরবর্তিতে তিনি সাব-সেক্টর কমান্ডার হিসেবেও দায়িত্ব পান। তার নেতৃত্বে ছিলেন ৪৮৮ জন মুক্তিযোদ্ধা। রণাঙ্গনে তিনি এতই চৌকস ছিলেন যে লোকজন তাকে সামরিক বাহিনীর কোন অফিসার মনে করত। তাকে সবাই ক্যাপ্টেন নিজাম হিসেবে চিনত।
অন্যান্য কর্মকাণ্ড
সাহিত্যের সাথে যোগাযোগ তার আগে থেকেই ছিল। সাহিত্যের প্রতি দুর্বার আকর্ষণের কারণে ‘কালচক্র’ নামে একটি সাহিত্য পত্রিকাও সম্পাদনা করতেন ছাত্র জীবনে। সারা দিনের প্রচন্ড ক্লান্তিতে অল্প কিছু পাহারাদার বাদে সব সহযোদ্ধারা যখন শুয়ে পড়তেন তিনি দিনলিপি লিখতেন। শত্রুর মধ্যে ঢুকে পড়ে আহত সহযোদ্ধাদের নিয়ে এসেছেন।
মৃত্যু
নিজামউদ্দিন ভূঁইয়া তার দল নিয়ে সিলেট জেলার কানাইঘাটের আটগ্রাম সড়কের বাজারের কাছে একটি সেতু বিস্ফোরক দিয়ে ধ্বংস করেন। সে সময় একদল পাকিস্তানি সেনা সেতুর খুব কাছাকাছি অবস্থান করছিল। তারা নিজামউদ্দীনের দলকে আক্রমণ করে। তখন পাকিস্তানি সেনাদের সঙ্গে তাদের সম্মুখ যুদ্ধ শুরু হয়। এই যুদ্ধে তিনি ও তার দলের মুক্তিযোদ্ধারা যথেষ্ট সাহসিকতার সঙ্গে পাকিস্তানি বাহিনীকে মোকাবিলা করতে থাকেন। একপর্যায়ে পাকিস্তানি সেনাদের নিক্ষিপ্ত গোলার আঘাতে খাজা নিজামউদ্দীন শহীদ এবং কয়েকজন মুক্তিযোদ্ধা আহত হন। এই যুদ্ধে পাকিস্তানি বাহিনীরও অনেক ক্ষয়ক্ষতি হয়। যুদ্ধ শেষে দলের অন্য মুক্তিযোদ্ধারা খাজা নিজামউদ্দীনের মৃতদেহ ও আহত মুক্তিযোদ্ধাদের উদ্ধার করতে সক্ষম হন। পরে মুক্তিযোদ্ধারা শহীদ খাজা নিজামউদ্দীন ভূঁইয়াকে সিলেটের মুকামটিলায় সমাহিত করেন। পুরো যুদ্ধটি একটানা ছয় ঘণ্টা যাবত চলে। পুরো সময়টাই সামনে থেকে নেতৃত্ব দিয়েছেন নিজামউদ্দিন। এক দিকে যেমন অস্ত্র পরিচালনা করছিলেন অন্য দিকে অন্যান্য সহযোদ্ধাদের বিভিন্ন নির্দেশনাও দিচ্ছিলেন।
সমাধি
নিজামউদ্দিন সমাহিত আছেন মোমটিলায় লাল শাহ, পাতা শাহ ও গুলু শাহ—এই তিন আউলিয়ার মাজারের পাশেই। তার নেতৃত্বে মমতাজগঞ্জ, নক্তিপাড়া, ভয়ামহিদ, মণিপুর প্রভৃতি অঞ্চল দীর্ঘকাল হানাদারমুক্ত ছিল। দেশবাসী এ বিরাট অঞ্চলের নাম দিয়েছে নিজামনগর। এলাকাবাসী তাকে ‘ক্যাপ্টেন নিজাম’ নামে সম্বোধন করতেন।
আইফোন ১১
আইফোন ১১ হল অ্যাপল ইনকর্পোরেটেড দ্বারা নকশা করা, বিকাশ করা এবং বাজারজাত করা একটি স্মার্টফোন। এটি আইফোনের ত্রয়োদশ প্রজন্ম, আইফোন এক্সআর এর উত্তরসূরি, এবং অ্যাপল সিইও টিম কুক দ্বারা অ্যাপল পার্কে, স্টিভ জবস থিয়েটারে উচ্চ মূল্যের আইফোন ১১ প্রো এর পাশাপাশি, ১০ সেপ্টেম্বর, ২০১৯-এ উন্মোচন করা হয়েছিল। প্রি-ফরমায়েসগুলি ১৩ সেপ্টেম্বর, ২০১৯ থেকে শুরু হয়েছিল এবং আইওএস ১৩ এর অফিসিয়াল পাবলিক রিলিজের একদিন পরে, ২০ সেপ্টেম্বর, ২০১৯-এ ফোনটি আনুষ্ঠানিকভাবে বাজারে এসেছিল।
ফিলিপ কোটলার
ফিলিপ কোটলার (Philip Kotler), (জন্ম: ২৭ মে, ১৯৩১) শিকাগোতে জন্মগ্রহণকারী একজন মার্কিন বিপণন বিশেষজ্ঞ। তিনি মার্কেটিং ম্যানেজমেন্ট বই ছাড়াও আরও বিভিন্ন গ্রন্থের লেখক। তিনি এস.সি. জনসন এবং নর্থওয়েস্টার্ন বিশ্ববিদ্যালয়ের কেলোগ স্কুল অফ ম্যানেজমেন্টের ডিস্টিংগুইশ প্রফেসর।
বিশ্বব্যাপী করপোরেট জগতে ড. ফিলিপকে মার্কেটিং জনক হিসেবে সম্মান করা হয়। নর্থওয়েস্টার্ন বিশ্ববিদ্যালয়ের ডিস্টিংগুইশ প্রফেসর ড. ফিলিপ বিভিন্ন বিশ্ববিদ্যালয় থেকে এ পর্যন্ত ১২টি সম্মানসূচক পিএইচডি ডিগ্রি লাভ করেছেন। ম্যাসাচুসেটস ইনস্টিটিউট থেকে অর্থনীতিতে মাস্টার্স এবং শিকাগো বিশ্ববিদ্যালয় থেকে একই বিষয়ে পিএইচডি লাভ করেন তিনি।
১৯৯৮ সাল থেকেই প্রফেসর কোটলার বিশ্বের সেরা ৫০ জন ব্যবসায় ব্যক্তিত্বের মধ্যে অন্যতম।
নেরোকা ফুটবল ক্লাব
নেরোকা ফুটবল ক্লাব (এছাড়াও সংক্ষেপে নেরোকা এফসি নামে পরিচিত) হল মণিপুরের ইম্ফল শহরের একটি ফুটবল ক্লাব, যারা ভারতীয় ফুটবলের সর্বোচ্চ ফুটবল লিগ আই-লিগে অংশগ্রহণ করে থাকে। আই-লিগ দ্বিতীয় বিভাগ প্রতিযোগিতায় তারা প্রথম অংশ নেয় ২০১৫ সালে। ২০১৬–১৭ ২য় বিভাগ জিতে তারা পরবর্তী আই-লিগ মরসুমে খেলার যোগ্যতা অর্জন করে। তারা ডুরান্ড কাপের ফাইনালে উত্তীর্ণ হওয়া উত্তর-পূর্ব ভারতের একমাত্র ক্লাব। তারা মণিপুর রাজ্য লিগেও নিয়মিত অংশ নেয়।
জার্সি ও প্রতীক
জার্সি মূলত কমলা ও সবুজ রঙের, তাই এই দলের ডাকনাম কমলা ব্রিগেড।
দরাদিশন
প্রচারের নামটি হলো এটা পোর্টম্যান্টু যা "ঐতিহ্য" এবং "ড্রাগন" শব্দের সমন্বয়ে গঠিত: প্রথম শব্দ দ্বারা ঐতিহ্যবাহী কুস্তির ধরন দরাদিশনকে বোঝায়, তথাকথিত ইনোকি এর অর্থ "শক্তিশালী শৈলী", দ্বিতীয় শব্দটি ফুজিনামির ডাকনাম "দ্য ড্রাগন" থেকে এসেছে।
নেরোকা ফুটবল ক্লাব
স্টেডিয়াম
ইম্ফলের খুমান লাম্পাক মেইন স্টেডিয়াম হল নেরোকার ঘরের মাঠ। এখানে তারা আই-লিগ ও মণিপুর রাজ্য লিগ এই দুই প্রতিযোগিতার ম্যাচগুলি খেলে থাকে।
দরাদিশন
তারা গড়ে প্রতি ২-৩ মাসে একটি শো চালায় এবং তাদের নিজস্ব প্রতিভার পাশাপাশি ড্রামাটিক ড্রিম টিম, আইস রিবন এবং স্ম্যাশ থেকে অংশগ্রহণকারীদের নেয়। সাধারণত মুক্তপেশাজীবি সহ এখন কিন্তু বড় ফেডারেশনগুলির অংশগ্রহণের মাধ্যমে অন্যান্য প্রচারের অংশগ্রহণকারীদের ফিচার করে। তাদের কিছু প্রতিভা ঘন ঘন অন্য কোথাও প্রদর্শিত হয়।
নেরোকা ফুটবল ক্লাব
স্টেডিয়াম
১৯৯৯ সাল থেকে এই স্টেডিয়ামের মালিক নিখিল মণিপুর ফুটবল অ্যাসোসিয়েশন। এর দর্শক ধারণক্ষমতা ৩৫,২৮৫। ১৫ ডিসেম্বর ২০১৭-এ নেরোকা এই মাঠে প্রথম তাদের ঘরের ম্যাচ খেলে, যাতে প্রতিপক্ষ ছিল চেন্নাই সিটি এফসি।
সমর্থন
২০১৭-১৮ আই-লিগে প্রথম ও ২০১৮-১৯ আই-লিগে দ্বিতীয় সর্বোচ্চ সংখ্যক সমর্থক নেরোকার খেলা দেখতে উপস্থিত হয়েছিল।
প্রতিদ্বন্দ্বিতা
ইম্ফল ডার্বিতে নেরোকার প্রতিপক্ষ ট্রাউ এফসি, যারা ইম্ফল শহরেরই অপর একটি ক্লাব।  উভয় দলই ইম্ফল শহরের প্রধান ক্লাব ও পেশাদার লিগে খেলা থাকা অন্যতম ক্লাব।
আই-লিগের উত্তর-পূর্ব ডার্বিতে নেরোকা ট্রাউয়ের পাশাপাশি প্রতিপক্ষ হিসেবে আইজল এফসির বিরুদ্ধে খেলে থাকে।
৬১নং ওয়ার্ড, ঢাকা দক্ষিণ সিটি কর্পোরেশন
বিবরণ
ওয়ার্ড নং ৬১ ঢাকা মহানগরের নুরবাগ, পুরাতন দনিয়া-১, পুরাতন দনিয়া-২, দক্ষিণ দনিয়া-১, দক্ষিণ দনিয়া-২, সরাই, দক্ষিণ কুতুবখালী, কবিরাজবাগ, রসুলপুর (৩ নম্বর ওয়ার্ডের অংশ), রসুলপুর (৪ নম্বর ওয়ার্ডের অংশ), দাসপাড়া, নয়াপাড়া ও উত্তর দনিয়া এলাকা নিয়ে গঠিত।
ইতিহাস
২০১৭ সালের পূর্বে এটি দনিয়া ইউনিয়নের ১, ৩, ও ৪ নং ওয়ার্ড ছিল। ২০১৭ সালে ঢাকা দক্ষিণ সিটি কর্পোরেশনের সীমানা বর্ধিত করলে এটি ৬১ নং ওয়ার্ড হিসেবে আত্মপ্রকাশ করে।
৬২নং ওয়ার্ড, ঢাকা দক্ষিণ সিটি কর্পোরেশন
৬২নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৯ এর অন্তর্গত। এটি পূর্বে দনিয়া ইউনিয়নের অংশ ছিল, ২০১৭ সালে ঢাকা দক্ষিণ সিটি কর্পোরশনের অন্তর্ভুক্ত করা হয়। ওয়ার্ড নং ৬২ ঢাকা মহানগরের যাত্রাবাড়ী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৫ আসনের অন্তর্গত। এ ওয়ার্ডের বর্তমান কাউন্সিলর হলেন মোস্তাক আহমেদ।
বিবরণ
ওয়ার্ড নং ৬২ ঢাকা মহানগরের উত্তর কুতুবখালী, দক্ষিণ কাজলা, দক্ষিণ কাজলা (নয়ানগর), ছনটেক, শেখদী, গোবিন্দপুর ও উত্তর রায়েরবাগ এলাকা নিয়ে গঠিত।
ইতিহাস
২০১৭ সালের পূর্বে এটি দনিয়া ইউনিয়নের ৭,৮,৯ নং ওয়ার্ড ছিল। ২০১৭ সালে ঢাকা দক্ষিণ সিটি কর্পোরেশনের সীমানা বর্ধিত করলে এটি ৬২ নং ওয়ার্ড হিসেবে আত্মপ্রকাশ করে।
প্রতুলচন্দ্র গুপ্ত
প্রতুল চন্দ্র গুপ্ত একজন ভারতীয় ঐতিহাসিক এবং লেখক। উনি নানা সাহিব অ্যান্ড দা রাইজিং অ্যাট কওনপুর-এর রচয়িতা, যাতে কানপুর অবরোধের ঐতিহাসিক বর্ণনা আছে।
ফেডিনা ব্রাজ্জাই
থাম্ব ব্রাজার মার্টিন, দ্বিপদ নাম ফেডিনা ব্রাজ্জাই হচ্ছে সোয়ালো পরিবার হাইরানডিনিডিভুক্ত প্যাসারিন পাখি। এদের শরীরের উপরের অংশের পালক কালো, নিচের অংশ কালো ফোঁটা যুক্ত সাদা পালকে আবৃত। এরা ছোট ছোট ডাকে গান করে।
শ্রেণীবিন্যাস
১৮৮৬ সালে ফরাসি প্রাণীবিদ এমিল অস্টালেট এঙ্গাবে জেলার (বর্তমানে রিপাবপলিক অভ কঙ্গো) এনগাংচু থেকে প্রাপ্ত নমুনা থেকে এদের দ্বিপদ নামকরণ করেন । এদের গণ নাম ফেডিনা এসেছে গ্রীক ফেইওস (বাদামী) এবং ইতালিয় শব্দ রন্ডিন (সোয়ালো) থেকে । এদের প্রজাতি নাম এসেছে ইতালিয় বংশোদ্ভুত ফরাসি অভিযাত্রী পিয়েরে স্যাভোরগ্ন্যান দে ব্রাজ্জার নামানুসারে যিনি পরে ফ্রেঞ্চ কঙ্গোর গভর্নর জেনারেল হয়েছিলেন । তিনি পাখির নমুনা সংগ্রহ করেন । এদেরকে সচরাচর কংগো মার্টিন নামে ডাকা হয় কিন্তু এর ফলে কংগো স্যান্ড মার্টিন বা কঙ্গো মার্টিন রিপারিয়া কঙ্গিকার সাথে বিভ্রান্তি তৈরী করে।
বর্ণনা
ব্রাজ্জাস মার্টিন লম্বায় এবং ডানার বিস্তৃতি । এদের লেজের গড় দৈর্ঘ্য । এদের চোখ গাঢ় বাদামী এবং চঞ্চুর গড় দৈর্ঘ্য ।
বাসস্থান
প্রথমদিকে ব্রাজ্জার মার্টিন সম্পর্কে খুব কম তথ্য পাওয়া গিয়েছিলো। ১৯২২ সাল পর্যন্ত প্যারিস জাদুঘরে সংরক্ষিত দুটি নমুনাই ছিলো শুধুমাত্র নথিবদ্ধ উদাহরণ। পরবর্তীতে ফাদার ক্যাল্লেওয়ের্ট লুলুয়াবর্গ (এখন কানাঙ্গা) থেকে ২০ টি মার্টিন সংগ্রহ করেন। এখন জানা যে এরা ডেমোক্রেটিক রিপাবলিক অভ কংগোর দক্ষিণে, রিপাবলিক অফ কঙ্গো এবং উত্তর এংগোলাতে বাস করে।
শিবরাম চক্রবর্তী
জন্ম ও বংশপরিচয়
শিবরাম চক্রবর্তীর জন্ম ১৯০৩ সালের ১৩ ডিসেম্বর কলকাতার দর্জিপাড়ায়, নয়ানচাঁদ দত্ত লেনে, তাঁর দাদামশাইয়ের বাড়িতে। তাঁর বাবা শিবপ্রসাদ চক্রবর্তী ছিলেন মালদহের চাঁচলের রাজ পরিবারের সন্তান৷ যদিও তাঁদের আদি নিবাস ছিল মুর্শিদাবাদের চোঁয়ায়৷ শিবরামের মায়ের নাম ছিল শিবরানি। শিবরামের আরো দুই ভাই ছিল শিবসত্য ও শিবহরি নামে।
ব্যক্তিজীবন
শিবরাম চক্রবর্তীর জন্মগ্রহণ করেন ১৯০৩ সালের ১৩ ডিসেম্বর (বাংলার ২৭ অগ্রহায়ণ ১৩১০) কলকাতায় মাতুলালয়ে। বিদ্যালয়ে পড়তে পড়তেই তিনি স্বাধীনতা আন্দোলনে যোগ দেন এবং দেশবন্ধু চিত্তরঞ্জন দাশের সংস্পর্শে আসেন। এর জন্য তাকে কারাবাসও করতে হয়। এই সময় তিনি বিজলী ও ফরওয়ার্ড পত্রিকার সাংবাদিক হিসেবে কাজ করেন। ছিলেন যুগান্তর পত্রিকার প্রকাশক। তার জীবনের বেশির ভাগ সময়টাই কেটেছে উত্তর কলকাতার মুক্তারাম বাবু স্ট্রিটের একটি মেসবাড়িতে। তিনি অনাড়ম্বর জীবন কাটাতেন। শেষ জীবনে পশ্চিমবঙ্গ সরকার তার জন্য মাসোহারার ব্যবস্থা করেছিলেন।
উপন্যাস
তার সর্বাধিক আলোচিত উপন্যাস বাড়ি থেকে পালিয়ে। লিখেছেন বাড়ি থেকে পালিয়ের পর, কলকাতার হালচাল, বর্মার মামা, মনের মত বৌ, মস্কো বনাম পন্ডিচেরী সহ আরও বেশ কিছু বই। তার অমর সৃষ্টি হর্ষবর্ধন গোবর্ধনের গল্প যা আজো পাঠকমহলে সমানভাবে সমাদৃত। প্রবন্ধ, গল্পের পাশাপাশি তিনি কিছু রম্য গোয়েন্দাকাহিনিও লিখেছিলেন। তার গোয়েন্দার নাম কল্কেকাশি।
জীবনের শেষ পর্যায় এবং মৃত্যু
অনেক অবহেলার কারণে তাঁর জীবনের বহু লেখা সযত্নে সংরক্ষণ করতে পারেন নি তিনি। তাঁর বহু মূল্যবান লেখা অবহেলায় খুঁইয়ে ফেলেছিলেন। তাঁর জীবনটাও কেটেছে চরম অবহেলায়। জীবনের শেষ পর্যায়ে তিনি গুরুতর আর্থিক সমস্যায় পড়েন। নিদারুণ অর্থকষ্টে তার জীবনটা ধীরে ধীরে স্থবির হয়ে পড়তে থাকে। অবশেষে তাঁর আর আপন বলে কিছুই ছিল না। পশ্চিমবঙ্গ সরকার তাঁকে মাসিক ভাতা প্রদান করে। তিনি ১৯৮০ সালে কলকাতায় মারা যান।
হেলেন কেলার
হেলেন কেলার বা হেলেন অ্যাডামস কেলার (ইংরেজি: Helen Adams Keller) (২৭শে জুন, ১৮৮০ - ১লা জুন, ১৯৬৮) বাক-শ্রবণ ও দৃষ্টি প্রতিবন্ধিত্ব নিয়ে মাত্র চব্বিশ বছর বয়সে স্নাতক ডিগ্রি অর্জন করেন এবং পরবর্তীতে ডক্টরেট ডিগ্রি অর্জন করেন। তিনি প্রতিবন্ধী শিশুদের অধিকারের জন্য আজীবন লড়াই করেছেন। একই সাথে তিনি ছিলেন একজন গুরুত্বপূর্ণ লেখক ও রাজনৈতিক কর্মী।
শিক্ষাজীবন
thumb|left|হেলেন এবং অ্যানা সেলভেন ১৮৯৮ সালে আট বছর বয়সে এনি সুলিভান নামের এক গৃহশিক্ষিকা তার পড়াশোনার দায়িত্ব নেন। এখান থেকেই তাদের ৪৯ বছরের সম্পর্কের শুরু। এনি নিজেও একজন দৃষ্টিপ্রতিবন্ধি ছিলেন। এনি প্রথমে আঙুল দিয়ে হেলেনের হাতে বিভিন্ন চিহ্ন এঁকে এবং এরপর বর্ণমালা কার্ড দিয়ে বর্ণমালা শেখান। তারপর ব্রেইল পদ্ধতিতে পড়াশোনা করেন। ১০ বছর বয়সে নরওয়েতে উদ্ভাবিত এক পদ্ধতি অনুসরণ করে কথা বলা শেখেন হেলেন। ১৯০০ সালে রেডক্লিফ কলেজে ভর্তি হন যেখানে বিশ্ববিখ্যাত লেখক মার্ক টোয়েনের সঙ্গে তার পরিচয় ঘটে। ১৯০৪ সালে হেলেন প্রথম দৃষ্টিপ্রতিবন্ধি হিসেবে স্নাতক ডিগ্রি লাভ করেন। ডিগ্রি অর্জনের আগেই তার আত্মজীবনী দ্যা স্টোরি অব মাই লাইফ প্রকাশিত হয়।
সমাজসেবা
সমাজের বাক-শ্রবণ ও দৃষ্টিপ্রতিবন্ধী মানুষের জন্য সামাজিক সচেতনতা সৃষ্টি ও গণমানুষের সহায়তা অর্জনে হেলেন প্রচেষ্টা চালান। এতে তিনি ব্যাপক সফলতাও লাভ করেন। তার জীবদ্দশায় যুক্তরাষ্ট্রের সকল প্রেসিডেন্টের এবং আলেকজান্ডার গ্রাহাম বেল, মার্ক টোয়েন, চার্লি চ্যাপলিনের মতো বিখ্যাত ব্যক্তিদের সহায়তা পান।
হেলেন ১৯১৫ সালে জর্জ কেসলারকে সাথে নিয়ে হেলেন কেলার ইন্টারন্যাশনাল নামের একটি আন্তর্জাতিক সংস্থা প্রতিষ্ঠা করেন। সংস্থাটি এখনও বাক-শ্রবণ ও দৃষ্টিপ্রতিবন্ধি ব্যক্তিদের জন্য কাজ করে যাচ্ছে।
১৯৪১ সালে দ্বিতীয় বিশ্বযুদ্ধ শুরু হলে মার্কিন যুক্তরাষ্ট্রের প্রেসিডেন্ট রুজভেল্টের অনুরোধে হেলেন কেলার বিভিন্ন হাসপাতালে যুদ্ধাহত দৃষ্টিপ্রতিবন্ধী নাবিক ও সৈনিকদের দেখতে যেতেন এবং শান্তি ও আশার বাণী শোনাতেন। যুদ্ধ শেষ হলে বাক-শ্রবণ ও দৃষ্টিপ্রতিবন্ধী ব্যক্তিদের জন্য বিশ্বব্যাপী এক আন্দোলন গড়ে তোলার প্রয়াস পান।
রাজনীতি
হেলেন রাজনৈতিক বিষয় নিয়েও লেখালেখি করেছেন। হেলেন ছিলেন American Socialist Party-র  সমর্থক। তিনি সেখানে ১৯০৯ সালে যোগদান করেন। তিনি আয়ের সুষম বণ্টন দেখতে চাইতেন। ধনতান্ত্রিক সমাজ ব্যবস্থার অসমতার শেষ দেখাই ছিল তার ইচ্ছা। তার বই ‘Out of The Dark’-এ এই বিষয়ে আলাদা আলাদা রচনা লিখেছেন। প্রত্যেকটি রাষ্ট্রপতি নির্বাচনে তিনি Eugene V Debs এর সমর্থন পেয়েছেন।  ১৯১২ সালে তিনি Industrial Workers of the World (IWW)- যোগদান করেন। হেলেন ছিলেন একজন Pacifist এবং তিনি প্রথম বিশ্বযুদ্ধে আমেরিকার জড়িত থাকার বিরুদ্ধে ছিলেন।
সাহিত্যকর্ম
তার রচিত বইয়ের সংখ্যা ১২ টি। প্রধান বই হচ্ছে দি স্টোরি অফ মাই লাইফ (১৯০৩), লেট আস হ্যাভ ফেইথ, দি ওয়ার্ল্ড আই লিভ ইন (১৯০৮), ওপেন ডোর ইত্যাদি। এছাড়াও তিনি বাক-শ্রবণ ও দৃষ্টিপ্রতিবন্ধী ব্যক্তিদের অভিশপ্ত বিড়ম্বনা জীবনের বিষাদের ওপর একটি চলচ্চিত্র (Deliverance-1919) নির্মাণ করেন। চলচ্চিত্রে তার নিজের ভূমিকায় তিনি নিজেই অভিনয় করেছেন।
হেলেনর লেখা একটি কবিতা
"আমার দৃষ্টিদ্বয় তারা সরিয়ে নিল
যেখানে যা হওয়া উচিত ছিল
কিন্তু আমি স্মরণ করি মিল্টনের স্বর্গখনি,
আমার শ্রবণদ্বয় তারা সরিয়ে নিল
বীথোভেন এসে মুছালো আমার চোখের পানি।
আমার জিহবা তারা সরিয়ে নিল
যখন আমি ছোট ছিলাম
ঈশ্বরের সাথে কত কথা,
সম্পূর্ণ পোষণ করি
তিনি তাদের অনুমতি দিবেন না
সরিয়ে নিতে আমার আত্মা।"
পরলোকগমন
১৯৬৮ সালের ১লা জুন হেলেন কেলার পরোলোকগমন করেন। তার স্মৃতিকে অম্লান করে রাখার জন্য এবং তার অসামান্য কৃতিত্বের জন্য ১৯৭৭ সালে ‘আমেরিকান এসোসিয়েশন ফর দি ওভারসীজ ব্লাইন্ড’ যার বর্তমান নাম হেলেন কেলার ইন্টারন্যাশনাল গঠন করা হয়েছে।
মাপিমি সাইলেন্ট জোন
ইতিহাস
১৯৭০ সালের জুলাইয়ে গ্রীন নদীর কাছে ইউএস মিলিটারি বেস থেকে অ্যাথেনা নামক একটি মিসাইল পরীক্ষার জন্য হুয়াইট সেন্ডস মিসাইল রেঞ্জের উদ্দেশ্যে নিক্ষেপ করা হয় কিন্তু মিসাইলটি নিয়ন্ত্রণ হারায় এবং মাপিমি মরুভূমি এলাকায় ভূপতিত হয়। রকেটটি কোবলেট আইসোটোপ বহনের জন্য দুটি ছোট কনন্টেইনার বহন করছিল। ইতোমধ্যে, বিশেজ্ঞদের একটি দল রকেটটির পতিত হওয়ার স্থানটি পরিদর্শনে আসে এবং অনুসন্ধান চলে তিন সপ্তাহ পর্যন্ত। অবশেষে রকেটটি পাওয়া যায় এবং ধ্বংসাবশেষ বহনের জন্য ছোট একটি রাস্তা তৈরি করা হয়। মার্কিন সেনাদের উদ্ধার তৎপরতার সময়ই মূলত বেতার তরঙ্গ ও অন্যান্য কাহিনীগুলো জনপ্রিয়তা অর্জন করে।
গবেষকদের মতে কোন অজানা শক্তি মিসাইলটি ধ্বংস করেছে অথবা ইউএস মিলিটারির আন্ডারগ্রাউন্ড থেকে নিয়ন্ত্রণ করে মিসাইলটি এখানে পতিত করা হয়েছে।
৬৩নং ওয়ার্ড, ঢাকা দক্ষিণ সিটি কর্পোরেশন
৬৩নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৯ এর অন্তর্গত। এটি পূর্বে মাতুয়াইল ইউনিয়নের অংশ ছিল, ২০১৭ সালে ঢাকা দক্ষিণ সিটি কর্পোরশনের অন্তর্ভুক্ত করা হয়। ওয়ার্ড নং ৬৩ ঢাকা মহানগরের যাত্রাবাড়ী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৫ আসনের অন্তর্গত। এ ওয়ার্ডের বর্তমান কাউন্সিলর হলেন শফিকুল ইসলাম খান।
ইতিহাস
২০১৭ সালের পূর্বে এটি মাতুয়াইল ইউনিয়নের ১,২,৩ নং ওয়ার্ড ছিল। ২০১৭ সালে ঢাকা দক্ষিণ সিটি কর্পোরেশনের সীমানা বর্ধিত করলে এটি ৬৩ নং ওয়ার্ড হিসেবে আত্মপ্রকাশ করে।
খাজা আবদুর রহমান চৌহরভী
খাজা আবদুর রহমান চৌহরভী (উর্দু:خواجہ عبدالرحمان چھوہروی) পাকিস্তানের উত্তর-পশ্চিম সীমান্ত প্রদেশের প্রদেশের হরিপুর জেলায় ১২৫৯ হিজরি ১৮৪৩ সালে জন্মগ্রহণ করেন। তিনি একজন আধ্যাত্মিক সুফি সাধক ও কাদেরিয়া সুফি তরিকার শায়খ।
নাম ও বংশ পরিচয়
খাজা আবদুর রহমান চৌহরভীর আসল নাম খাজা আবদুর রহমান। তার পিতার নাম ফকির মোহাম্মদ খিজরী। তিনি মাযহাবগত হানাফি আর তরিকতগত কাদেরী ছিলেন। মাত্র ৮ বছর বয়সে তাঁর পিতা খাজা ফকির মোহাম্মদ খিজরিকে হারান।
জন্ম
তিনি পাকিস্তানের খাইবার পাখতুনখোয়া প্রদেশের হরিপুরের চৌহর শরীফে ১২৫৯ হিজরি মোতাবেক ১৮৪৩ সালে জন্মগ্রহণ করেন। তার পিতা হযরত খিজরি তার সময়ের অন্যতম আউলিয়া ছিলেন। যখন তার বয়স ৮ বছর তখন তার পিতা তাকে বলেছিলেন এক কোষে দুটি তলোয়ার একসাথে থাকতে পারেনা তার মৃত্যুর সময় হয়ে গেছে। অতঃপর তিনি মৃত্যুবরণ করেন।
উম্মী উপাধি
তিনি উম্মী ছিলেন। তিনি কখনও কোন মাদ্রাসায় যাননি এবং কখনও কারো ছাত্রত্ব নেননি কেবল তিনি শিক্ষকের কাছ থেকে কুরআনের পাঠ নিয়েছেন, বাকী প্রচলিত পাঠ হাদিসের জ্ঞান, উসুলে ফিক্বহ, মানতিক এবং কারো কাছ থেকে লেখা শিখেননি। তিনি আনুষ্ঠানিক শিক্ষা গ্রহণ না করলেও তিনি ইলমে লাদুনিতে (আল্লাহ প্রদত্ত জ্ঞান) সমৃদ্ধ ছিলেন।
বায়াত (আনুগত্য) ও একনিষ্ঠতা
বায়াত (আনুগত্য) হওয়ার জন্য তিনি কয়েকজন সঙ্গীর সাথে আখুন সাহেবের সাক্ষাতের জন্য সাইদু শরীফ যান, আখুন সাহেব ছিলেন তার সময়কালের কাদেরিয়া তরিকার অন্যতম দরবেশ। সেখানে লোকজনের ভিড় ছিল। সঙ্গীদের সাথে পরামর্শ করে ঠিক করেন পরের দিন সকালে চলে যাবেন, আখুন সাহেব সকালে তার খাদেমকে (সেবক) বাইরে পাঠান এবং হাজারা থেকে আগত এক ব্যক্তিকে ডেকে আনতে বললেন। তারা তাকে ভেতরে নিয়ে গেলেন এবং আখুন সাহেব তার কাছে জানতে চান তিনি স্বপ্নে কিছু দেখেছেন কিনা। তিনি প্রতুত্তরে বলেন চিল্লা (সাধনা) স্থান দেখতে পান। তিনি তাকে আপন চিল্লা (সাধনা) স্থানে সাধনা চালিয়ে যেতে বললেন এবং তার আপন মুর্শিদ (পীর) ঐখানে এসে তাকে বায়াত (আনুগত্যের অঙ্গীকার) করাবেন। কিছুদিন পর কাশ্মীর থেকে আগত প্রখ্যাত সুফি সাধক হযরত এয়াকুব শাহ্ গিনছাতরী চৌহর শরিফে আসেন এবং বায়াত (আনুগত্যের অঙ্গীকার) করান।
কাদেরিয়া তরিকার প্রচার
তিনি প্রচেষ্টার সাথে কাদেরিয়া সিলসিলার প্রচার করেছিলেন। কেবল হাজারায় নয়, তার মুরিদ (অনুসারী) কাশ্মীর, উত্তর পশ্চিমবঙ্গ, আফগানিস্তান, আরব, ভারত, বার্মা এবং বিশেষত বাংলাদেশে ছড়িয়ে পড়েছে। তিনি যেমনি সিলসিলার প্রচারের চেষ্টা করেছিলেন তেমনি তিনি ইসলামি জ্ঞান প্রচারেরও চেষ্টা করেছিলেন। তিনি ১৯০২ সালে তাঁর গ্রাম থেকে এক মাইল দূরে হাজারার বিখ্যাত শহর হরিপুরে একটি দারুল উলূম প্রতিষ্ঠা করেন। এটি "দারুল উলুম ইসলামিয়া রহমানিয়া হরিপুর" নামে পরিচিত, এর ব্যয় এবং নির্মাণ ব্যয় বার্মা ও বাংলাদেশের শিষ্যরা বহন করেছিলেন। এই দারুল উলূমে দরসে নিজামী এবং হাদিসের পাঠদান করা হয়। দারুল আফতাও রয়েছে। এই দারুল উলূমের পাশাপাশি একটি প্রাথমিক মাদ্রাসাও রয়েছে যেখানে ছোট শিশুদের ধর্মীয় ও পবিত্র কোরআনের শিক্ষা দেওয়া হয়। তার ইচ্ছানুসারে এই দারুল উলূমের অগ্রগতি হয়েছে।
সন্তান
তার তিন ছেলে ছিল
ইন্তেকাল
খাজা আবদুর রহমান চৌহরভী ১৩৪২ হিজরীর ১লা জিলহজ্ব মোতাবেক ১৯২৪ সালের ৫ জুলাই মৃত্যুবরণ করেন। তার মাজার চৌহর শরীফে অবস্থিত।
ব্যঙ্গচিত্র
250px|thumb| [[থিওডোর রুজভেল্ট|থিওডোর রুজভেল্টকে নিয়ে রাজনৈতিক ব্যঙ্গচিত্রের দৃশ্য]]
যিনি ব্যঙ্গচিত্র অঙ্কন করেন, তিনি কার্টুনিস্ট নামে পরিচিত। বিখ্যাত ইতালীয় চিত্রশিল্পী রাফায়েল, লিওনার্দো দ্য ভিঞ্চি বিখ্যাত কার্টুনিস্ট হিসেবে বৈশ্বিকভাবে পরিচিত ব্যক্তিত্ব। বাংলাদেশে দৈনিক প্রথম আলো’র শিশির, ইত্তেফাকের রণবী শীর্ষস্থানে রয়েছেন। আন্তর্জাতিক কার্টুন পত্রিকা টুনস ম্যাগ দৈনিক রাজনৈতিক এবং রম্য কার্টুন প্রকাশ করে থাকে। প্রতি বছর আন্তর্জাতিক কার্টুন প্রতিযোগিতা এবং প্রদর্শনীর আয়োজন করে থাকে।
প্রয়োগ ক্ষেত্র
অনেক সংবাদপত্র ও সাময়িকীতে সম্পাদকীয় পর্যায়ে ব্যঙ্গচিত্র অঙ্কন করা হয়। ব্যক্তির বৈশিষ্ট্যাবলী বিশেষতঃ রাজনীতিবিদদের ভাবমূর্তিকে বিচিত্রভঙ্গীমায় ব্যঙ্গাত্মক ও অতিরঞ্জিত করে তুলে ধরা হয়। ব্যঙ্গচিত্রের সাথে শব্দ বা বাক্য থাকতে পারে। কখনোবা শুধুই চিত্র হিসেবে প্রকাশিত হয়।
বহি:সংযোগ
টুনস ম্যাগের কার্টুন
কোন্নগর রেলওয়ে স্টেশন
কোন্নগর রেলওয়ে স্টেশন হল হাওড়া-বর্ধমান মেইন লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হুগলী জেলায়  অবস্থিত। স্টেশনটি কোন্নগর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ১৩ কি.মি. দূরে স্টেশনটি অবস্থিত।
ইতিহাস
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন।
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।
বড় কুবো
বড় কুবো (বৈজ্ঞানিক নাম: Centropus sinensis), কানা-কুয়া, কানাকোকা বা কুক্কাল Cuculidae (কুকুলিডি) গোত্র বা পরিবারের অন্তর্গত Centropus (সেন্ট্রোপাস) গণের অন্তর্ভুক্ত অতি পরিচিত এক প্রজাতির পাখি। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। বড় কুবো বৈজ্ঞানিক নামের অর্থ গজালের মত নখরওয়ালা পা বিশিষ্ট চীনা পাখি (গ্রিক: kentron = গজালের মত নখ, pous = পা; লাতিন: sinensis = চীনের)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৭৯ লক্ষ ৪০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
কোন্নগর রেলওয়ে স্টেশন
বৈদ্যুতীকরণ
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়। হাওড়া-শেওড়াফুলী-তারকেশ্বর লাইনটি ১৯৫৭-৫৮ সালে বিদ্যুতায়িত হয়।
বড় কুবো
বড় কুবো বেশ কয়েকটি উপপ্রজাতিতে বিভক্ত। কোন কোন উপপ্রজাতিকে অনেক সময় পূর্ণাঙ্গ প্রজাতির মর্যাদা দেওয়া হয়। এরা আকারে বড়, দেখতে অনেকটা দাঁড়কাকের মত। লেজ বেশ লম্বা এবং ডানা তামাটে-বাদামি। ঘন জঙ্গল থেকে আবাদি জমি, এমনকি শহুরে বাগানেও এদের সচরাচর দেখা মেলে। ওড়ার চেয়ে হেঁটে বেড়াতে এরা বেশি স্বাচ্ছন্দ্য বোধ করে। প্রায়ই পোকামাকড়, পাখির ডিম ও ছানার খোঁজে এদের ডালে ডালে অথবা ভূমিতে চরে বেড়াতে দেখা যায়। কুকুলিফর্মিস বর্গের অন্তর্গত হলেও জাতভাই কোকিলদের মত এরা বাসা পরজীবী নয়; অর্থাৎ অন্য পাখির বাসায় ডিম পাড়ে না। এদের গম্ভীর স্বর কোন কোন এলাকায় অমঙ্গলের সংকেত বলে চিহ্নিত।
বিবরণ
thumb|left|মনোনিত উপপ্রজাতি, [[কলকাতা, ভারত]] বড় কুবো কাকের মত দেখতে বড় আকারের এক প্রজাতির পাখি। দৈর্ঘ্য ৪০-৪১ সেমি; বড়গুলো ৪৮ সেমি পর্যন্ত হয়। ওজন ২৫০ গ্রাম, ডানা ১৯ সেমি, ঠোঁট ৩.২ সেমি, পা ৫.৮ সেমি ও লেজ ২৪ সেমি। পিঠ তামাটে-বাদামি ও দেহতল চকচকে কালো। গলায় চকচকে বেগুনি আভা দেখা যায়। উজ্জ্বল তামাটে কাঁধ-ঢাকনি ও ডানা ছাড়া সমগ্র দেহই কালো। লেজের পালক কালো ও পর্যায়ক্রমিক সজ্জিত। চোখ রক্তলাল। পা, পায়ের পাতা, নখর ও ঠোঁট স্লেট-কালো।
স্ত্রী ও পুরুষ পাখি দেখতে একই রকম, তবে স্ত্রী পাখি আকারে একটু বড়।
উপপ্রজাতি ও তাদের বিস্তৃতি
thumb|পেছনের সোজা ও লম্বা নখর এই গণের অন্যতম প্রধান বৈশিষ্ট্য বড় কুবো মোট ছয়টি উপপ্রজাতিতে বিভক্ত। কোন কোন উপপ্রজাতিকে অনেক সময় পূর্ণাঙ্গ প্রজাতির মর্যাদা দেওয়া হয়। যেমন, বাদামি কুবোকে (C. (s.) andamanensis) একটি পূর্ণাঙ্গ প্রজাতির মর্যাদা দেওয়া হয়েছে। এদের স্বরের মধ্যে যথেষ্ট পার্থক্য রয়েছে। উপপ্রজাতিগুলো হল:
thumb|অপ্রাপ্তবয়স্ক মনোনিত উপপ্রজাতি। বুক ও পেটে ডোরা দাগ স্পষ্ট। ছানার চামড়া কালো ও সারা দেহ সূক্ষ্ম সাদা রোমে ঢাকা থাকে। ঠোঁটের গোড়ায় ও চোখের চারিদিকে রিঙের মত উন্মুক্ত চামড়া থাকে। পেটের মধ্যখান গোলাপী আভাযুক্ত এবং চোয়াল কালোর সাথে গোলাপী রঙ যুক্ত। চোখ বাদামি, ঠোঁটের কোণ হলুদ ও পা গাঢ় ধূসরাভ-বাদামী।
parroti উপপ্রজাতির অপ্রাপ্তবয়স্ক সদস্যের দেহতলে কোন ডোরা দাগ থাকে না বরং দেহতল কালচে রঙের। এছাড়া ডানার খয়েরি রং বেশি গাঢ়। দক্ষিণ-পূর্ব এশিয়ার bubutus উপপ্রজাতির ডাক অন্যসব উপপ্রজাতির ডাক থেকে বেশ ভিন্ন। ওয়েস্টার্ন ঘাটসে প্রাপ্ত সদস্যদের সাথে বাংলা কুবোর (Centropus bengalensis) মিল বেশি। তবে বাংলা কুবোর ঠোঁট আরও ভোঁতা, লেজ ছোট, চোখ গাঢ় রঙের, লেজে তামাটে-সবুজ আভা থাকে। এছাড়া ডানার দৈর্ঘ্য দেহের তুলনায় বড়। parroti উপপ্রজাতির স্ত্রী সদস্যদের ডানা-ঢাকনি নভেম্বর থেকে জানুয়ারি মাসের মধ্যে একটু ধুলোটে ভাব ধারণ করে। পাঞ্জাবের সমভূমিতে এ উপপ্রজাতি ও intermedius উপপ্রজাতির সীমানা মিলিত হয়েছে।
স্বভাব ও প্রতিবেশ
thumb|সূর্যস্নান সকালবেলা প্রায়ই উঁচু গাছের চূড়ায় একা অথবা জোড়া জোড়ায় লেজ ও ডানার পালক ছড়িয়ে সূর্যস্নান করতে দেখা যায়। প্রজননকালে দক্ষিণ ভারতে এক এক জোড়া বড় কুবো নিজেদের জন্য ০.৯ থেকে ৭.২ হেক্টর এলাকা নিয়ন্ত্রণ করে (গড়ে ৩.৮ হেক্টর)। সকালের উষ্ণ সময়গুলোতে ও বিকেলের শেষে এরা সবচেয়ে বেশি ক্রিয়াশীল থাকে। ওড়ার চেয়ে দৌড়াতে এরা সাচ্ছন্দ্যবোধ করে বেশি, সেজন্য মাটিতেই এদের বেশি দেখা যায়।
সচরাচর অনুরক্তিক উঁচু থেকে নিচু গভীর ও প্রতিধ্বনিত সুরে ডাকে: কুপ-কুপ-কুপ...। ছয়-সাতবার ডাকে। গরমের দিনে বহুদূর থেকে ওদের ডাক শোনা যায়। সাধারণত একটি ডাক শুরু করলে প্রত্যুত্তরে আরেকটির ডাক শোনা যায়। পূর্বরাগের সময়ে স্ত্রী পাখি নিচু স্বরে তীক্ষ্ন ডাক ডাকে। এছাড়া খসখসে গলায় ও আক্রমণাত্ম হিস হিস শব্দও করতে পারে।
প্রজনন ও বংশবৃদ্ধি
thumb|বাসা দক্ষিণ ভারতে বড় কুবোর প্রজনন মৌসুম প্রধানত বর্ষাকালের পরে শুরু হয়। তবে স্থানভেদে প্রজনন মৌসুমে বিভিন্নতা দেখা যায়। জুন থেকে সেপ্টেম্বর এর মূল প্রজননকাল। বড় কুবো স্বভাবে একগামী। পূর্বরাগে পুরুষ কুবো মাটিতে স্ত্রী কুবোকে তাড়া করে ও তার জন্য বিভিন্ন খাদ্য নিবেদন করে। স্ত্রী কুবো লেজ ও ডানা নামিয়ে গ্রহণযোগ্যতা প্রকাশ করে। প্রধানত পুরুষই বাসা তৈরি করে। বাসা বানাতে তিন থেকে আটদিনের মত সময় লাগে। শুকনো বাঁশপাতা, খড়কুটো, চিকন ডালপালা ইত্যাদি দিয়ে ঝোপের আগায় বা বড় গাছের ডালে বড় আকারের আগোছালো একটি বাসা করে। বাসার কেন্দ্রে ওল্টানো বাটির মত একটি খাদ থাকে। ভূমি থেকে বাসা সাধারণত ৬ মিটার উঁচুতে বানানো হয়। বাসা বানানো হয়ে গেলে স্ত্রী পাখি ৩-৫টি ডিম দেয়। ডিমের মাপ ৪.০ × ২.৮ সেমি ও গড় ওজন ১৪.৮ গ্রাম। সদ্য পাড়া ডিমে সাদার উপর হালকা হলুদের আভা থাকলেও পরে সে আভা থাকে না। স্ত্রী-পুরুষ দুজনেই তা দেয়। ১৫-১৬ দিন পর ডিম ফুটে ছানা বের হয়। ১৮ থেকে ২২ দিনে ছানারা উড়তে শেখে। দক্ষিণ ভারতে এক গবেষণা অনুসারে ৭৭% বাসার ডিম ফুটে ছানা বের হয় ও ৬৭% বাসার ছানারা উড়ে চলে যেতে সক্ষম হয়। দাঁড়কাক (Corvus macrorhynchos) প্রায়ই বাসায় হানা দিয়ে ডিম খেয়ে ফেলে। কখনও কখনও বাবা-মা নিজেরাই অজ্ঞাত কারণে বাসা পরিত্যাগ করে।